RESOLUCIÓN parcial do 28 de decembro de 2007 pola que se adxudican as axudas do Programa Lucas Labrada (anexo IV) e Programa Isabel Barreto (anexo V) da Orde do 3 de agosto de 2007 (Diario Oficial de Galicia número 157, do 14 de agosto) pola que se convocan as axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/01/2008

A orde da Consellería de Innovación e Industria do 3 de agosto de 2007 (DOG nº 157, do 14 de agosto) aproba as bases que rexerán a convocatoria de axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
Nos artigos 2 e 3 do anexo IV e do anexo V da mencionada orde de convocatoria determínanse os requisitos que deberían cumprir os candidatos das axudas correspondentes aos programas Lucas Labrada (anexo IV) e Isabel Barreto (anexo V).
A comisión de selección establecida no artigo 9 das bases xerais da dita Orde do 3 de agosto de 2007, na súa reunión do día 4 de decembro de 2007, tendo en conta os créditos dispoñibles, acordou:
1. Establecer unha puntuación mínima para figurar na lista de adxudicatarios ou, no seu caso, na lista de agarda. As solicitudes admitidas definitivamente cunha puntuación inferior á mínima establecida non acceden á axuda.
2. Propoñer a concesión de axudas ás universidades do SUG, institucións non universitarias sen ánimo de lucro, organismos das administracións públicas, ou as súas entidades dependentes, e empresas e sociedades mercantís que desenvolvan actividades de investigación ou innovación, radicadas na Comunidade Autónoma de Galicia, que se relacionan nos anexos I e III desta resolución e contraten os candidatos propostos que reúnan os requisitos establecidos na orde de convocatoria.
3. Propoñer unha lista de agarda cos solicitantes que non séndolle adxudicada praza teñan unha puntuación total igual ou superior mínima establecida, para -de ser o caso- determinar posibles substitucións, cos solicitantes que se relacionan nos anexos II e IV desta resolución.
Na súa virtude, e atendendo a proposta elaborada pola Dirección Xeral de Investigación, Desenvolvemento e Innovación, esta consellería de Innovación e Industria
RESOLVE:
Primeiro.-Concederlle as axudas correspondentes ao Programa Lucas Labrada (anexo IV da orde de convocatoria), ás universidades do SUG, institucións non universitarias sen ánimo de lucro, organismos das administracións públicas, ou as súas entidades dependentes, e empresas e sociedades mercantís que desenvolvan actividades de investigación ou innovación, radicadas na Comunidade Autónoma de Galicia, que se relacionan no anexo I desta resolución e contraten aos candidatos propostos que reúnan os requisitos establecidos na orde de convocatoria.
Segundo.-Establecer unha lista de agarda para, de ser o caso, determinar posibles substitucións, cos solicitantes que se relacionan no anexo II desta resolución.
Terceiro.-As solicitudes que non figuran relacionadas no anexo I e II desta resolución e que foron admitidas para participar nesta convocatoria, enténdese que quedan denegadas por non ter acadado a puntuación mínima establecida pola comisión de selección para serlle concedida a axuda ou figurar na lista de agarda establecida para, de ser o caso, determinar posibles substitucións.
Cuarto.-As 64 axudas concedidas correspondentes ao programa Lucas Labrada (anexo IV da orde de convocatoria) financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2007, 2008 e 2009 que a seguir se indican, e de acordo coa seguinte distribución, considerando como data de inicio dos contratos o 28 de decembro de 2007:
Ver referencia pdf "00800D009P059.PDF"
Quinto.-Concederlle as axudas correspondentes ao Programa Isabel Barreto (anexo V da orde de convocatoria), ás universidades do SUG, institucións non universitarias sen ánimo de lucro, organismos das administracións públicas, ou as súas entidades dependentes, e empresas e sociedades mercantís que desenvolvan actividades de investigación ou innovación, radicadas na Comunidade Autónoma de Galicia, que se relacionan no anexo III desta resolución e contraten os candidatos propostos que reúnan os requisitos establecidos na orde de convocatoria.
Sexto.-Establecer unha lista de agarda para -de ser o caso- determinar posibles substitucións cos solicitantes que se relacionan no anexo IV desta resolución.
Sétimo.-As solicitudes correspondentes ao Programa Isabel Barreto que non figuran relacionadas no anexo III e IV desta resolución e que foron admitidas para participar nesta convocatoria enténdese que quedan denegadas por non ter acadado a puntuación mínima establecida pola comisión de selección para serlle concedida a axuda ou figurar na lista de agarda establecida para, de ser o caso, determinar posibles substitucións.
Oitavo.-As  67 axudas concedidas correspondentes ao Programa Isabel Barreto (anexo V da orde de convocatoria) financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2007, 2008 e 2009 que a seguir se indican, e de acordo coa seguinte distribución, considerando como data de inicio dos contratos o 28 de decembro de 2007:
Ver referencia pdf "00800D009P059.PDF"
Noveno.-Formalización e duración dos contratos.
1. Publicada a resolución no DOG, as institucións e entidades beneficiarias procederán á contratación dos candidatos seleccionados para os seus organismos mediante a formalización de contratos laborais de acordo co que establece o texto refundido do Estatuto dos traballadores, aprobado polo Real decreto lexislativo 1/1995, do 24 de marzo. Nos contratos deberá facerse referencia expresa a:
a) O seu financiamento con cargo ao programa Lucas Labrada ou Isabel Barreto, segundo corresponda, da Consellería de Innovación e Industria da Xunta de Galicia e a súa cofinanciación -de ser o caso- polo Fondo Social Europeo.
b) Data de incorporación efectiva do beneficiario ao seu posto de traballo.
c) A retribución bruta anual, lugar de prestación de servizos do beneficiario e a duración do contrato.
2. A duración dos contratos será dun máximo de dous anos, para desenvolver nas datas que se indiquen na resolución de adxudicación, e que terán que ser entre o día seguinte ao da publicación no DOG da dita resolución e o 30 de decembro de 2009.
3. De forma xenérica, a contratación dos candidatos seleccionados deberá levarse a cabo no prazo máximo de 15 días naturais a partir do día seguinte ao da publicación no DOG desta resolución de adxudicación, e a súa duración estenderase entre a data de sinatura deste e o 30 de decembro de 2009.
4. No caso de beneficiarios non nacionais dos cales, por razóns de permiso de traballo, non poida producirse a súa contratación no prazo establecido no punto anterior, os contratos deberán asinarse nun prazo máximo de 3 meses, e a súa duración estenderase entre a data de sinatura deste e o 30 de decembro de 2009.
Décimo.-O pagamento das axudas pola Consellería de Innovación e Industria ás institucións ou entidades beneficiarias realizarase do xeito indicado no anexo correspondente a cada programa de axudas (anexo IV e anexo V).
Undécimo.-A inobservancia por parte dos solicitantes beneficiarios de calquera das bases establecidas na orde de convocatoria do 3 de agosto de 2007 (DOG nº 157, do 14 de agosto) suporá a perda do dereito a percibir a axuda correspondente.
Duodécimo.-Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 28 de decembro de 2007.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "00800D009P059.PDF"
Ver referencia pdf "00800D010P065.PDF"